text: 30 600 монети и дребни украшения са открити при акцията срещу трафиканти на антики в България и Испания – Труд
  30 600 монети и дребни украшения са открити при акцията срещу трафиканти на антики в България и Испания
  05.11.2018 • 14:39
  14 българи са задържани за държане и трафик на културно-исторически ценности в Испания. При съвместна операция "Сардика" в двете държави са открити над 30 600 монети и дребни украшения от метал и керамика. Те били изнасяни от българите към Испания чрез транспортни фирми, след което били пускани за продажба в интернет.
  У нас са задържани петима българи, а за четирима от тях вече тече производство по екстрадиция. В Испания са задържани 9 души.
  При спецоперацията у нас са открити металотърсачи, лаптопи и около 600 предмета, които имат белезите на културно-исторически ценности, за които са назначени експертизи, които да установят автентичноста им.
  Разследващите са успели да спрат доставка на спедиторска фирма, а в един от бусовете са намерени 170 хил. евро, пакетирани в много малки бели пликчета. Все още не е ясно откъде са придобити тези ценности и каква е общата им стойност.